Hemserekê HDPyî yê Pirsûsî Yaşar Gunduzalp semedê îfadeyî şibi Qereqolê Cendirmeyan ê Murşîtpinarî. Gunduzalp tîya de semedo ke cezaya ci ya zîndanî ya qetîye esta ame berdene bi Edlîyeya Pirsûsî.
Derheqê Gunduzalpî de 2016 de bi îdîaya 'propagandaya rêxistine' dewa amebî akerdene û cezaya zîndanî ya 4 serran û 6 mengan dîyabî ci. Gunduzalp 29ê gulana 2017î de tepişîyabi û 29ê gulana 2019î de zî zîndanî ra vejîyabi.
Dîya zanayene ke vizêr Dayîreyê Ceza yê Dezgehê Muhakemekerdişî cezaya Gunduzalpî tesdîq kerde. Gunduzalp erşawîya Zîndanê Riha.
Ame parekerdene ke Yaşar Gunduzalp 4 mengî zîndan de do bimano.
